റഷ്യയില് പാരച്യൂട്ട് അഭ്യാസികളുടെ ചെറുവിമാനം തകര്ന്നു വീണു 16 പേര് മരിച്ചു എല് 410 വിമാനമാണ് പ്രാദേശിക സമയം രാവിലെ 9.23ന് തകര്ന്നുവീണത്. വിമാനത്തില് 23 പേര് ഉണ്ടായിരുന്നു. തകര്ന്ന വിമാനത്തിന്റെ അവശിഷ്ടങ്ങള്ക്ക് ഇടയില്നിന്ന് ഏഴുപേരെ രക്ഷപ്പെടുത്തി. മോസ്കോ: റഷ്യയില് ചെറുവിമാനം തകര്ന്നുവീണ് 16 പേര് മരിച്ചു. പാരച്യൂട്ട് അഭ്യാസികളുമായി പോയ ചെറുവിമാനം ടട്ടര്സ്റ്റാനിലെ മെന്സെലിന്സ്ക് നഗരത്തിന് സമീപമാണ് തകര്ന്നു വീണതെന്ന് അധികൃതരെ ഉദ്ധരിച്ച് ആര്ഐഎ വാര്ത്താ ഏജന്സി റിപ്പോര്ട്ടുചെയ്തു. എല് 410 വിമാനമാണ് പ്രാദേശിക സമയം രാവിലെ 9.23ന് തകര്ന്നുവീണത്. വിമാനത്തില് 23 പേര് ഉണ്ടായിരുന്നു. തകര്ന്ന വിമാനത്തിന്റെ അവശിഷ്ടങ്ങള്ക്ക് ഇടയില്നിന്ന് ഏഴുപേരെ രക്ഷപ്പെടുത്തി. സംഭവസ്ഥലത്തു വെച്ചുതന്നെ 16 പേരും മരിച്ചു. അപകടത്തില്പ്പെട്ട വിമാനം രണ്ടായി പിളര്ന്നുപോകുകയായിരുന്നു. ഏഴു പേര് ചികിത്സയിലാണ്. ഇതില് ഒരാളുടെ നില ഗുരുതരമാണ്. റഷ്യയില് ഈ വര്ഷംതന്നെ രണ്ട് എല് 410 വിമാനങ്ങള് അപകടത്തില്പ്പെട്ടിരുന്നു. ഹ്രസ്വദൂര യാത്രകള്ക്ക് ഉപയോഗിക്കുന്ന രണ്ട് എന്ജിനുള്ള വിമാനമാണിത്.